Nelu Tătaru, întrebat dacă se simte vinovat pentru ce s-a întâmplat la Neamţ: "Suntem toți vinovați în această țară".
Nelu Tătaru a declarat sâmbătă seara la Spitalul mobil de la Lețcani, Iași că pentru criza de la spitalul din Piatra Neamț există o vină colectivă. Ministrul Sănătății a explicat că va face o reevaluare a întregului sistem medical.
Ministrul Sănătăți, Nelu Tătaru, a declarat că toată lumea este vinovată pentru tragedia de la Piatra Neamț deoarece a acceptat ca în ultimii 30 de ani sistemul medical să fie menținut într-o situație de criză."Pentru situația de peste 30 de ani și pentru autoritățile locale și pentru neimplicare … cred că suntem toți vinovați în această țară, nu doar sistemul medical și autoritățile locale, pentru că am acceptat timp de 30 de ani să trăim într-o astfel de situație medicală", a declarat ministrul Tătaru.El a mai spus că trebuie o reevaluare urgentă a întegului sistem medical românesc. "Nu doar începând de mâine, începând de ieri, tot ce înseamnă reevaluare de management, tot ce înseamnă reevaluare de capacitate de tratament a unităților medicale, cooordonare de către minister a situației", a precizat Nelu Tătaru.